Tractatus de casibus curiae., "Octauò, quia ſic expedit Rei[*]publicæ, ne delicta maneãt im…"
author: Francisco Carrasco del Saz
source date: 1630
edition published: 2020-07-27
language: en
availability: Dieses Werk bzw. dieser Inhalt wurde digitalisiert durch die Akademie der Wissenschaften und der Literatur, Mainz und steht unter einer Creative Commons Lizenz: Namensnennung 4.0 International (CC BY 4.0). This work or content, respectively, was digitized by the Akademie der Wissenschaften und der Literatur, Mainz, and is licensed under the terms of a Creative Commons Attribution 4.0 International (CC BY 4.0). Esta obra respectivamente este contenido ha sido digitalizado por la Akademie der Wiss (https://creativecommons.org/licenses/by/4.0)

Octauò, quia ſic expedit Reipublicæ, ne delicta maneant impunita, maximè atrocia, & quæ aliam qualitatem aggrauantem continent: & miror qualiter Alphonſus de Azeued. vbi ſuprà, reprobet praxim, quam teſtatur obſeruaſſe aliquos Iudices Eccleſiaſticos, cognoſcentes de inceſtu, tametſi cum coniugata, & vxorata commiſſum, & illud punientes, quia hoc eſt iuſtum, & conueniens, nec repugnat dicta lex fori, aliàs faciemus maritos, Iudices non ſolum adulterij, ſed etiam inceſtus à ſuis vxoribus commissi, quod eſt diſſonum à iuſtitia Chriſtiano & recto zelo, vt per pœnam euitentur delicta, & à veritate, & ratione, & ſic tenenda eſt prædicta reſolutio, quod vbi cum adulterio miſcetur inceſtus, raptus, vel percuſsio, propter illud Iudices ordinarij procedere, condemnare, & punire delinquentes poſſunt, non obſtante dicta lege fori, quæ eſt 1. tit. 20. lib. 8. Recop. etiam ſi maritus non accuſet, vel repugnet cognitionem cauſæ, quia lex fori ei tribuit traditionem adulterij, & adulteræ, vt de illis faciat, quod voluerit, non verò ei præſtat facultatem hanc in inceſtuoſis, vel raptoribus, & raptis mulieribus, vel ſi mors, ſeu percuſſio ex his facinoribus, & criminibus procedat.